Motivācijas jautājumu vērtēšanas kritēriji

|  |  |  |
| --- | --- | --- |
| Pamato, kādēļ prioritāri izvēlējies šo programmas novirzienu! | | |
| PIETIEKAMI | LABI | TEICAMI |
| Izvēle pamatota ar vispārīgiem argumentiem. | Skaidrots un pamatots, kā izvēlētais programmas novirziens palīdzēs sasniegt izvirzītos mērķus. | Ir pamatots, kā izvēlētais programmas novirziens palīdzēs sasniegt izvirzītos mērķus. Skolēns pārzin, kādi mācību priekšmeti un kādā apjomā ir jāapgūst vidusskolā, lai mācītos izvēlētajā augstskolā un iegūtu izglītību izvēlētajā profesijā. Skolēns ir piedalījies skolas informatīvajos pasākumos vai apmeklējis skolu individuāli, lai gūtu priekšstatu par piedāvājumu. |
| Teicamas atbildes piemērs: *“Esmu izvelējusies turpināt izglītību Edgara Kauliņa Lielvārdes vidusskolā dabaszinātņu programmas novirzienā.  Mani interesē medicīna, un vēlos būt ārsts. Iepazīstoties ar medicīnas studiju virziena saturu, secināju, ka manis izvēlētā vidusskolas programma un novirziens ir atbilstošs, lai sagatavos medicīnas studijām. Dabaszinātņu programmas novirzienā būs iespējams padziļināti apgūt mācību priekšmetu “Projektu darbs”, kas nostiprinās manas pētniecības un analīzes prasmes. Ja manas domas par nākotnes profesiju mainīsies, iegūtā vidējā izglītība šajā programmas novirzienā neliegs man veidot karjeru kādā no radniecīgām nozarēm, jo padziļinātu interesi par dabaszinātnēm esmu uzturējusi visā pamatskolas posmā. Lai nostiprinātu savas izvēles pamatotību, esmu izmantojusi karjeras konsultanta pakalpojumus.”* | | |
| Pamato, kādēļ prioritāri izvēlējies šo vidējās izglītības iestādi! | | |
| PIETIEKAMI | LABI | TEICAMI |
| Izvēle pamatota ar vispārīgiem argumentiem. | Izvēle pamatota ar izglītības iestādes programmu novirzienu piedāvājumu. Nav pamatojuma, kādēļ šī būtu piemērotākā izvēle salīdzinoši ar citu skolu līdzīgiem piedāvājumiem. Nav izvērtētas citas skolas piedāvātās iespējas. | Izvēle pamatota ar izglītības iestādes programmu novirzienu piedāvājumu un ir sniegts pamatojums, kādēļ tieši šī skola būtu piemērotākā izvēle salīdzinoši ar citu skolu līdzīgiem piedāvājumiem. Skolēns ir iepazinies ar citām izglītības iestādes piedāvātajām iespējām. |
| Teicamas atbildes piemērs: *“Manis izvēlētā skola atrodas tuvu manai dzīvesvietai un piedāvājums ir atbilstošs maniem nākotnes mērķiem. Personīgi pazīstu vairākus šīs skolas absolventus, kas studē, vai ir jau veiksmīgi profesionāļi savā jomā. Tas manī rada pārliecību par savas izvēles pareizību , kas ļaus man sasniegt izvirzītos mērķus. Esmu noskaidrojis, ka šajā skolā ir veiksmīga zinātniski pētniecisko darbu izstrādes pieredze, notiek sadarbība ar vairākām Latvijas augstskolām. Skolas jaunieši ļoti aktīvi iesaistās gan skolas pašpārvaldes, gan novada jauniešu domes aktivitātēs, kas interesētu arī mani. Jau vairākus gadus esmu profesionālās ievirzes programmas vieglatlētikā audzēkne Lielvārdes Sporta centrā, un vēlos turpināt šo izglītību.”* | | |
| Sniedz piemērus no savas līdzšinējās mācību un ārpusstundu pieredzes, kas apliecina tavu motivāciju un spējas veiksmīgi iekļauties vidējā izglītībā! | | |
| PIETIEKAMI | LABI | TEICAMI |
| Minētie piemēri ir vispārīgi un neliecina par noturīgu motivāciju izvirzīto mērķu sasniegšanai. Sasniegumi nav minēti. Spējas iekļauties nav raksturotas. | Uzskaitīti sasniegumi, bet nepilnīgi  argumentēts to nozīmīgums skolēna izaugsmē. | Uzskaitīti un ar faktiem apliecināti sasniegumi, un aktivitātes (mācībās un ārpus skolas), kas atspoguļo noturīgu interesi par izvēlēto jomu. Argumentēts sasnieguma nozīmīgums skolēna personīgajā attīstībā un pievienotā vērtība skolas dzīvē. |
| Teicamas atbildes piemērs: *“Jau pamatskolas posmā skaidri zināju savu nākotnes profesiju, tāpēc mērķtiecīgi izrādīju interesi un centos apgūt padziļināti dabaszinātņu mācību priekšmetus. Piedalījos mācību priekšmetu olimpiādēs bioloģijā un ķīmijā. 2020. gadā valsts bioloģijas olimpiādē ieguvu 1. pakāpi. Latvijas Skolēnu 44. Zinātniskās pētniecības darbu konferencē piedalījos ar zinātniski pētniecisko darbu “Jauniešu fiziskās aktivitātes, paradumi un to veicināšana mazkustības profilaksei” un tiku novērtēta ar II pakāpes diplomu. Ārpusskolas apmeklēju LU Jauno mediķu skolu. Esmu aktīva un labprāt iesaistos skolas un klases dzīvē. Darbojos skolas pašpārvaldē. Esmu radījusi un īstenojusi vairākus ārpusstundu pasākumiem skolā. Arī vidusskolas posmā vēlos būt aktīva un līdzdarboties jauniešu domē.”* | | |
| Sniedz piemērus no savas līdzšinējās mācību un ārpusstundu pieredzes, kas apliecina tavu motivāciju un spējas veiksmīgi iekļauties vidējā izglītībā! | | |
| PIETIEKAMI | LABI | TEICAMI |
| Minētie piemēri ir vispārīgi un neliecina par noturīgu motivāciju izvirzīto mērķu sasniegšanai. Sasniegumi nav minēti. Spējas iekļauties nav raksturotas. | Uzskaitīti sasniegumi, bet nepilnīgi  argumentēts to nozīmīgums skolēna izaugsmē. | Uzskaitīti un ar faktiem apliecināti sasniegumi, un aktivitātes (mācībās un ārpus skolas), kas atspoguļo noturīgu interesi par izvēlēto jomu. Argumentēts sasnieguma nozīmīgums skolēna personīgajā attīstībā un pievienotā vērtība skolas dzīvē. |
| Teicamas atbildes piemērs: *“Vēlos mērķtiecīgi sagatavoties medicīnas studijām un savas dzīves trīs gadus nodzīvot interesanti un aktīvi. Vēlos iesaistīties skolas pašpārvaldē. Labprāt darbotos novada jauniešu domē, lai īstenotu vairākas idejas. Vidusskolā vēlos izveidot domu biedru grupu un startēt Latvijas Sarkanā Krusta rīkotajās pirmās palīdzības sniegšanas sacensībās skolēniem, tādejādi dažādojot jauniešu ikdienu un nostiprināt karjeras mērķus. Vēlos iesaistīties arī novada jauniešu brīvprātīgā darba kustībā.”* | | |